# 7a etapa del Tour de França de 2011

La 7a etapa del Tour de França de 2011 es disputà el divendres 8 de juliol de 2011 sobre un recorregut de 218 km entre Le Mans i Châteauroux. El vencedor final fou el britànic Mark Cavendish (Team HTC-High Road), que d'aquesta manera aconseguia la seva segona victòria en aquesta edició del Tour.

## Perfil de l'etapa

Segona etapa més llarga de la present edició del Tour de França entre Le Mans i Châteauroux. És l'etapa més plana de totes les que es disputaren, sense cap mena de dificultat orogràfica. L'esprint intermedi de l'etapa es troba a Buzançais (km 192,5).

## Desenvolupament de l'etapa

Yannick Talabardon (Saur-Sojasun) inicià els atacs només sortir, i amb ell marxaren Mickaël Delage i Gianni Meersman (FDJ) i, dos quilòmetres més tard, Pablo Urtasun Pérez (Euskaltel–Euskadi). La diferència respecte al gran grup arribà a ser de 8' 10" al km 75, però la feina del Garmin-Cervélo i el Team HTC-High Road anà reduint les diferències, sent encara de 2' 45" al km 160. Mentrestant Tom Boonen posà peu a terra per culpa dels dolors provocats per una caiguda dos dies abans.
A manca de 38 km per a l'arribada, i quan el gran grup circulava a 60 km/h, es produí una nombrosa caiguda que provocà l'abandonament de Bradley Wiggins (Team Sky) i Rémi Pauriol (FDJ) i que Chris Horner perdés més de 12' en l'arribada. El balanç mèdic de l'incident és significatiu, igual que el seu impacte en els esdeveniments de l'etapa. El gran grup es dividí i pel darrere quedaren alguns dels grans esprintadors, com ara Tyler Farrar.
A manca de 12 km els escapats foren engolits pel gran grup i en l'esprint final Mark Cavendish Team HTC-High Road s'imposà per davant d'Alessandro Petacchi (Lampre-ISD i André Greipel (Omega Pharma-Lotto). Thor Hushovd mantingué el lideratge, però José Joaquín Rojas recuperà el mallot verd i Robert Gesink es va fer amb el dels joves.

## Esprints

| Esprint intermedi de Buzançais (km 192,5) Primer Mickaël Delage20 pts Segon Gianni Meersmann17 pts Tercer Yannick Talabardon15 pts Quart Pablo Urtasun Pérez13 pts Cinquè Mark Cavendish11 pts Sisè José Joaquín Rojas10 pts Setè Mark Renshaw9 pts Vuitè Philippe Gilbert8 pts Novè Maxime Monfort7 pts Desè Linus Gerdemann6 pts Onzè Tony Martin5 pts Dotzè Fränk Schleck4 pts Tretzè Marcus Burghardt3 pts Catorzè José Ivan Gutierrez2 pts Quinzè Fabian Cancellara1 pt | Esprint final de Châteauroux (km 218,0) Primer Mark Cavendish45 pts Segon Alessandro Petacchi35 pts Tercer André Greipel30 pts Quart Romain Feillu26 pts Cinquè William Bonnet22 pts Sisè Denís Galimziànov20 pts Setè Thor Hushovd18 pts Vuitè Sébastien Turgot16 pts Novè José Joaquín Rojas14 pts Desè Sébastien Hinault12 pts Onzè Jérôme Pineau10 pts Dotzè Arnold Jeannesson8 pts Tretzè Borut Božič6 pts Catorzè Philippe Gilbert4 pts Quinzè Nicolas Roche2 pts |

## Classificació de l'etapa

| | Ciclista | Equip | Temps |
| 1 | Mark Cavendish | Team HTC-High Road | 5h 58' 53" |
| 2 | Alessandro Petacchi | Lampre-ISD | m. t. |
| 3 | André Greipel | Omega Pharma-Lotto | m. t. |
| 4 | Romain Feillu | Vacansoleil-DCM | m. t. |
| 5 | William Bonnet | FDJ | m. t. |
| 6 | Denís Galimziànov | Team Katusha | m. t. |
| 7 | Thor Hushovd | Garmin-Cervélo | m. t. |
| 8 | Sébastien Turgot | Team Europcar | m. t. |
| 9 | José Joaquín Rojas | Movistar Team | m. t. |
| 10 | Sébastien Hinault | AG2R La Mondiale | m. t. |

## Classificació general

| | Ciclista | Equip | Temps |
| 1 | Thor Hushovd | Garmin-Cervélo | 28h 29' 27" |
| 2 | Cadel Evans | BMC Racing Team | + 1" |
| 3 | Frank Schleck | Team Leopard-Trek | + 4" |
| 4 | David Millar | Garmin-Cervélo | + 8" |
| 5 | Andreas Klöden | Team RadioShack | + 10" |
| 6 | Jakob Fuglsang | Team Leopard-Trek | + 12" |
| 7 | Andy Schleck | Team Leopard-Trek | + 12" |
| 8 | Tony Martin | Team HTC-High Road | + 13" |
| 9 | Peter Velits | Team HTC-High Road | + 13" |
| 10 | Robert Gesink | Rabobank ProTeam | + 20" |
| Classificació per punts Ciclista Equip Total 1r José Joaquín Rojas Movistar Team 167 pts 2n Philippe Gilbert Omega Pharma-Lotto 156 pts 3r Mark Cavendish Team HTC-High Road 150 pts | Classificació de la muntanya Ciclista Equip Total 1r Johnny Hoogerland Vacansoleil-DCM 4 pts 2n Anthony Roux FDJ 3 pt 3r Cadel Evans BMC Racing Team 2 pt |
| Classificació del millor jove Ciclista Equip Temps 1r Robert Gesink Rabobank ProTeam 28h 29' 47" 2n Rein Taaramae Cofidis + 1' 53" 3r Arnold Jeannesson FDJ + 2' 17" | Classificació per equips Equip Temps 1r Garmin-Cervélo 84h 39' 01" 2n Team Leopard-Trek + 4" 3r Team RadioShack + 10" |

## Abandonaments

* Tom Boonen (QuickStep Cycling Team). Abandona per culpa d'una caiguda patida dos dies abans.
* Bradley Wiggins (Team Sky). Abandona per culpa d'una caiguda patida a manca de 38 km per a l'arribada.
* Rémi Pauriol (FDJ). Abandona per culpa d'una caiguda patida a manca de 38 km per a l'arribada.

## Enllaços externs

* 7a etapa al web oficial del Tour

## Referències

* ↑ Recorregut de la 7a etapa
* ↑ Resum de la 7a etapa al web oficial (castellà)